open-index/open-wikipedia-markdown huggingface dataset:
כריסטיאן לונדברג

**כריסטיאן לונדברג** (בשוודית: **Christian Lundeberg**; 14 ביולי 1842 – 10 בנובמבר 1911) היה פוליטיקאי שוודי שכיהן כראש ממשלת שוודיה מאוגוסט ועד נובמבר 1905.

## חייו
לונדברג נולד בעיירה וולוו (Valbo) שבמחוז יבלבורג. הוא היה בנם של יוהאן אולריק אוגוסט לונדברג, בעל טחנת קמח ושל רעייתו, מריה אקמן. הוא למד באולטונה והמשיך את לימודיו בבית ספר צבאי. בין השנים 1861 – 1874 הוא שירת כקצין בדרגת לוטננט ולאחר מכן עזב את השירות הצבאי. הוא עבד במפעל ברזל בשם Forsbacka bruk ובין השנים 1885 – 1906 הוא שימש כמנכ"ל המפעל.

האו נבחר כחבר הבית העליון של הריקסדאג (הפרלמנט השוודי) מטעם המפלגה השמרנית והמפלגה הפרוטקציוניסטית וב-1899 הוא נבחר להיות יושב הראש שלו.

לונדברג היה דמות מובילה במהלך דיוני הפרלמנט בנוגע לגורל האיחוד השוודי-נורווגי. הוא כיהן כיושב ראש הוועדה שבסופו של דבר הובילה להתפטרותה של ממשלתו של יוהאן רמסטט. ביוני 1905 הטיל עליו המלך אוסקר השני את מלאכת הרכבת הממשלה החדשה. לונדברג הרכיב ממשלה קואליציונית שבספטמבר 1905 הגיעה להסכם שאפשר לנורווגיה לקיים משאל עם בנוגע לשאלת עצמאותה משוודיה.

בעקבות משבר פירוק האיחוד, ניסה לונדברג לחדש את המנדט להמשך כהונתה של ממשל הקואליציה כדי לפתור את בעיית זכות הבחירה. כאשר עלו מאמציו בתהו, הוא התפטר ושב להיות חבר פרלמנט מן השורה ומ-1909 ועד מותו הוא כיהן כיושב ראש הבית העליון של הריקסדאג.

## קישורים חיצוניים

* Christian Lundeberg - Svenskt Biografiskt Lexikon  
* 
* 

קטגוריה:ראשי ממשלת שוודיה
קטגוריה:חברי הריקסדאג
קטגוריה:ילידי 1842
קטגוריה:נפטרים ב-1911
PDVSA

**Petróleos de Venezuela, S.A.** (בקיצור **PDVSA**) היא חברת הנפט והגז טבעי הממלכתית של ונצואלה. החברה עוסקת בגילוי, ייצור, זיקוק ויצוא של נפט ושל גז טבעי. מאז הקמתה ב-1 בינואר 1976 עם הלאמת תעשיית הנפט בוונצואלה, PDVSA היא הגורם המרכזי בתעשיית הנפט במדינה שהיא היצואנית החמישית בעולם של נפט.

מאגרי הנפט בוונצואלה הם מהגדולים בעולם, והחברה הממשלתית משמשת עבור ממשלת ונצואלה מקור תקציבי חשוב. ממשלת ונצואלה מתייחסת לחברה כפרת מזומנים, והיא מעסיקה תומכים פוליטיים בנשיא. בשנת 1999 הפיקה החברה 3 מיליון חביות ליום, וב-2012 ירדה התפוקה ל-2.4 מיליון חביות. בין השנים 2004 ל-2010 תרמה החברה 61.4 מיליארד דולר לפרויקטים חברתיים של הממשלה.

תחנות שאיבת הנפט העיקרית במדינה נמצאות בסביבות אגם מאראקאיבו, מפרץ ונצואלה ובקרבת אגן נהר האורינוקו, שבו נמצא מאגר הנפט הגדול ביותר במדינה. רצועת אורינוקו נחשבת למאגר הגדול בעולם של נפט כבד מאוד או נפט אקסטרה-כבד.

## ראו גם
* השביתה הכללית בוונצואלה (2002–2003)

## קישורים חיצוניים

* 

* 

## הערות שוליים

קטגוריה:קצרמר ונצואלה
קטגוריה:חברות נפט
קטגוריה:חברות גז טבעי
קטגוריה:חברות ונצואליות
קטגוריה:ארגונים ממשלתיים
קטגוריה:חברות בשווי שוק מעל 200 מיליארד דולר
תוכנית אסד

**תוכנית אסד** (מלשון אריה בערבית) הייתה תוכנית מצרית לכיבוש אילת ולפגיעה באזורים בנגב ב-27 במאי 1967.

## גילוי התוכנית
התוכנית התגלתה למודיעין הישראלי וב-25 במאי 1967 הועברה לידיעת שר החוץ אבא אבן בעת מסעו בארצות הברית בניסיון לפתור את המשבר שנוצר עקב חסימת מצרי טיראן על ידי מצרים. אבן העביר את הידיעה לממשל האמריקאי. כתוצאה מכך, פנה נשיא ארצות הברית לינדון ג'ונסון להנהגת ברית המועצות בדרישה למנוע את התקיפה. שגריר ברית המועצות בקהיר דמיטרי פוז'דייב נפגש בדחיפות עם נשיא מצרים גמאל עבד אל נאצר, והביע את התנגדותה של ברית המועצות לפעולה זו. בין אם בשל התנגדות ברית המועצות, ובין אם בשל העובדה שהתוכנית התגלתה, ביטל נאצר את ההתקפה המתוכננת.

## קישורים חיצוניים
* מיכאל אורן, מי רצה במלחמת ששת הימים?, הספרייה הווירטואלית של מט"ח.

קטגוריה:מלחמת ששת הימים
קטגוריה:יחסי ישראל–מצרים
קוונטין בלייק

**סר קוונטין בלייק** (באנגלית: **Quentin Blake**; נולד ב-16 בדצמבר 1932) הוא מאייר וכותב ספרי ילדים בריטי. הוא נודע בעיקר בזכות איוריו המופיעים ברוב ספריו של רואלד דאל.

## ביוגרפיה
בלייק נולד בסידקאפ, קנט, שבדרום-מזרח בריטניה. הוא פונה למערב המדינה במהלך מלחמת העולם השנייה. במהלך שנות בגרותו הוא יצר קשר והושפע מהצייר והקריקטוריסט אלפרד ג'קסון שהיה בעלה של המורה שלו ללטינית. כשהיה בן 16 ג'קסון עודד אותו להגיש את הפרסום הראשון שלו לשבועון הסאטירי פאנץ'.

בלייק היה מורה בקולג' המלכותי לאמנות ובין השנים 1978–1986 ניהל את מחלקת האיור.

בלייק צבר מוניטין כמאייר הומוריסטי של למעלה מ-300 ספרי ילדים, כולל כמה שנכתבו על ידי ג'ואן אייקן, אליזבת בואן, רואלד דאל, נילס-אולוף פרנז'ן, ויליאם סטייג וד"ר סוס.

הוא כתב ואייר את הסיפור "כינור הפלא" שדודו זר סיפר ב"פרפר נחמד" בפרק "שקט בבקשה".

עד לשנת 2006 בלייק אייר 323 ספרים, אשר 35 מתוכם הוא עצמו כתב ו-18 מהם כתב רואלד דאל.

בשנת 2002 זכה בפרס אנדרסן למאיירים.

בשנת 2005 בלייק מונה למפקד מסדר האימפריה הבריטית (CBE) עבור שירותיו לתחום ספרות הילדים. בשנת 2002 הוא מונה לאביר מסדר האמנויות והספרות בצרפת והועלה לדרגת קצין בשנת 2007.

בשנת 2013 קיבל תואר אבירות, ובמרץ 2014 הוענק לו תואר לגיון הכבוד.

## קישורים חיצוניים

* 

* 
* קוונטין בלייק באתר Internet Speculative Fiction Database
* הביוגרפיה של קוונטין בלייק באתר אוניברסיטת קאנט
* רשימה ביבליוגרפית של קוונטין בלייק

## הערות שוליים

קטגוריה:זוכי פרס אנדרסן למאיירים
קטגוריה:סופרי ילדים ונוער בריטים
קטגוריה:סופרים בריטים
קטגוריה:מאיירים בריטים
קטגוריה:מפקדים במסדר האימפריה הבריטית
קטגוריה:אבירים בריטים
קטגוריה:בריטים שנולדו ב-1932
משה גברא

ממוזער|ספרו הראשון של ד"ר משה גברא
**משה גברא** (נולד בא' באדר ה'תשי"ח, 21 בפברואר 1958) הוא חוקר ומחבר ספרים בנושא יהדות תימן.

## ביוגרפיה
נולד ברחובות, בוגר ישיבת הר עציון שבאלון שבות, בעל תואר שלישי מאוניברסיטת בר-אילן במחלקה לתלמוד. עבודת הדוקטורט שלו (1991) עסקה ב"חכמי ההלכה בתימן במאה הי"ח".

מ-2008 משמש גברא מרצה בכיר במכללה האקדמית אשקלון. עוסק עשרות שנים בחקר יהדות תימן, גולת הכותרת של מחקרו הוא "אנציקלופדיה לחכמי תימן" המונה כ-3,200 שמות רבנים, החל מהחכמים שחיו בתימן מתקופת המשנה ועד לחכמי תימן שעלו לארץ ישראל. כן הוציא גם "אנציקלופדיה לקהילות תימן" ובה מיפה 2,600 יישובים וערים שבהם התגוררו יהודי תימן. במחקריו דן גברא בהשתלשלות ההלכה בתימן, בסידור התימני, ואף הוציא כתבי יד עתיקים לאור.

גברא ערך מאות ראיונות עם עולים מתימן ביישובים שונים ותיעד את ההווי והפולקלור שלהם.

נשוי ואב לחמשה ילדים.

## פעילות

בשנת תשס"ח הקים את "מוזיאון יהודי תימן" בעיר בני ברק. במוזיאון שחזורים של: בית כנסת תימני, מורי, צורף, האשה והמטבח בתימן. בנוסף, ישנה תצוגה של כתבי יד וספרי דפוס עתיקים, שטרות ומסמכי בית דין, מצגות, סרטונים, שיקופיות והרצאות.

כמו כן, הקים בית כנסת בבני ברק - בו הוא משמש כגבאי.

## פרסים
על מחקריו זכה בשנת ה'תש"ן בפרס שר החינוך ליוצרים בתחומי תרבות יהודית. ב-2017 זכה על עבודתו "העלייה הגדולה מתימן" בפרס ראש הממשלה לחקר יהדות המזרח.

## חיבורים
* **מחקרים בסידורי תימן חלק א' [[הגדה של פסח]]**, קריית אונו, תשמ"ט.
* **חכמי ישראל שבתימן- רבי [[דוד משרקי]]**. בני ברק, תשנ"ג.
* **חכמי ישראל שבתימן - [[יחיא צאלח|מהרי"ץ]] גדול חכמי תימן.** בני ברק, תשנ"ד.
* **משנה ותלמוד עם פירוש המזרחי (מהרב [[יוחנן מזרחי]]) חלק א' מסכתות ברכות ופסחים,** בני ברק, תשנ"ז.
* **רבי [[שלום רדאעי]] וחיבוריו,** בני ברק, תשנ"ט.
* **אנציקלופדיה לחכמי תימן חלק א',** בני ברק, תשס"א.
* **אנציקלופדיה לחכמי תימן חלק ב',** בני ברק, תשס"ג.
* **עלית מרבד הקסמים,** בני ברק, תשס"ג
* **[[מפה|מפת]] היישוב היהודי בתימן,** בני ברק, תשס"ה
* **מחקרים בסידורי תימן חלקים א-ד,** בני ברק, תש"ע.
* **ה[[תכלאל]] המדעי המהודר,** בני ברק, תשע"ב.
* **כי במקלי- הווי והומור אצל יהודי תימן,** בני ברק, תשע"ג
* **שמות המשפחה של היהודים בתימן,** בני ברק, תשע"ד
* **העלייה הגדולה מתימן: תיאור עליית "על כנפי נשרים" מפי העולים,** המכון לחקר חכמי תימן, בני ברק, תשע"ה.
* **השמות הפרטיים בקרב יהודי תימן,** המכון לחקר חכמי תימן, בני ברק, תשע"ו.
* **חיי היהודים בתימן בדור האחרון,** 3 כרכים, המכון לחקר חכמי תימן, בני ברק, תשע"ו
***תולדות עם ישראל בגולת תימן,** המכון לחקר חכמי תימן, בני ברק, תשע"ז
***הרב ישעיהו משורר - חייו ותורתו,** המכון לחקר חכמי תימן, בני ברק, תשע"ח
***עבודת חיים - פירושים מקוריים לתורה,** חומש בראשית, המכון לחקר חכמי תימן, בני ברק, תשע"ט
*** שמות 50,000 עולי תימן בעלייה הגדולה, ניתוח סיכומים וסטטיסטיקה,** המכון לחקר חכמי תימן, בני ברק, תש"פ

## קישורים חיצוניים
* מאמרים של משה גברא באתר נוסח תימן
* 
* 
* 
* . תמונות מהמוזיאון באתר בחדרי חרדים.

## הערות שוליים

קטגוריה:חוקרי יהדות תימן
קטגוריה:בעלי תואר דוקטור מאוניברסיטת בר-אילן
קטגוריה:בוגרי ישיבת הר עציון
קטגוריה:ישראלים שנולדו ב-1958
הניו זילנד הראלד

**הניו זילנד הראלד** () הוא יומון היוצא לאור באוקלנד שבניו זילנד. העיתון בבעלות New Zealand Media and Entertainment (NZME) המפעיל בניו זילנד עיתונים מקומיים, תחנות רדיו ואמצעי תקשורת נוספים. העיתון הוא בעל התפוצה הגדולה ביותר בניו זילנד, כשבשיא בשנת 2006 הגיעה תפוצתו ל-200,000 עותקים ביום, אך מאז ירדה ועמדה על 123,793 עותקים נכון לדצמבר 2016. עיקר תפוצתו של העיתון היא באזור אוקלנד.

העיתון נוסד על ידי ויליאם צ'ישולם וילסון, שהיה שותף של ג'ון וילימסון בהוצאת העיתון "ניו זילנדר" (New Zealander). וילסון שראה בגדילתה של אוקלנד הזדמנות עסקית החליט להקים עיתון מתחרה, ויסד את הניו זילנד הראלד שיצא לאור לראשונה ב-13 בנובמבר 1863. סיבה נוספת לפיצול בין העיתונים הייתה מחלוקת באשר לקו המערכת ביחס למלחמה במאורים, כשווילסון תמך במאבק נגד המאורים. הניו זילנד הארלד התחרה ב- עד לסגירתו של זה ב-1866. מתחרה נוסף של העיתון היה *The Daily Southern Cross*, עד שבשנת 1876 נבלע לתוכו כשבעליו, אלפרד הורטון נכנס לשותפות עם משפחת וילסון.

## קישורים חיצוניים

* 

## הערות שוליים

קטגוריה:עיתונים
קטגוריה:ניו זילנד: תקשורת
יוהאן הראשון, דוכס בוואריה

**יוהאן הראשון, דוכס בוואריה** (בגרמנית: **Johann I. von Bayern**; 29 בנובמבר 1329 - 21 בדצמבר 1340), היה דוכס בוואריה-התחתונה בין השנים 1339–1340.

## ביוגרפיה
יוהאן נולד ב-29 בנובמבר 1329, להיינריך הארבעה עשר, דוכס בוואריה ולמרגרט מבוהמיה, דוכסית בוואריה, בתם של יוהאן, מלך בוהמיה ואליזבת מבוהמיה. בצעירותו התחתן יוהאן עם אנה מבוואריה, בתם של לודוויג הרביעי, קיסר האימפריה הרומית הקדושה ובאטריצ'ה משוויידניץ.

בשנת 1339 מת אביו היינריך הארבעה עשר, דוכס בוואריה, ויוהאן עלה לשלטון במקומו. ב-21 בדצמבר 1340 מת יוהאן במפתיע, ומכיוון שלא היו לו יורשים ירש את נחלותיו לודוויג הרביעי, קיסר האימפריה הרומית הקדושה, ובכך איחד שוב את דוכסות בוואריה.

## אילן יוחסין

קטגוריה:בית ויטלסבאך
קטגוריה:ילידי 1329
קטגוריה:נפטרים ב-1340
הכומר מדיבלי

**הכומר מדיבלי** (באנגלית: **The Vicar of Dibley**) הוא סיטקום בריטי ששודר לראשונה בערוץ BBC One החל מ-10 בנובמבר 1994 עד 22 בינואר 1998. עוד שודרו סדרות ספיישל בחורפים של שנת 1999/2000, 2004/5 ו-2006/7. העלילה מתרחשת בעיירה בדיונית בשם דיבלי במחוז אוקספורדשייר. בעיירה ממונה אישה לתפקיד הכומר בעקבות השינויים בכנסייה האנגליקנית שאפשרה הסמכה של נשים לכמורה.

הסדרה זכתה מספר פעמים בפרס הקומדיה הבריטי (בהם פרס השחקנית הקומית הטובה ביותר לאמה צ'יימברס), שני פרסי אמי הבין-לאומי, והייתה מועמדת לפרס באפט"א לטלוויזיה. בסקר של ה-BBC שנערך ב-2004 לבחירת הסיטקום הטוב ביותר בבריטניה הגיעה הסדרה למקום שלישי.

לסדרה נוצרו שישה פרקי ספיישל קצרים עבור מופע הצדקה "קומיק ריליף", האחרון שבהם ב-2015.

## צוות השחקנים
;שחקנים ראשיים

;שחקני משנה

;שחקנים אורחים
* יו בונוויל – הכומר ג'רמי אוגילבי
* מל גדרויץ' – מרי טינקר, אחותה של אליס
* ריצ'רד גריפית'ס – בישוף מולברי
* מירנדה הארט – סוזי
* אליסטר מקגוואן – די ג'יי ברדיו

פאם רודס, קיילי מינוג, טרי ווגן, הדוכסית מיורק, ג'רמי פקסמן, דארסי בוסל ושון בין הופיעו בדמות עצמם בפרק אחד בסדרה.

ריצ'רד איואייד, אורלה בריידי, פיונה ברוס, אנט קרוסבי, ג'וני דפ, רות ג'ונס, דמיאן לואיס, מורין ליפמן, ג'ניפר סונדרס, סטינג, סטיבן טומפקינסון ואמה ווטסון הופיעו בפרקים שנוצרו עבור התוכנית "קומיק ריליף".

## רקע
יוצר הסדרה הוא ריצ'רד קרטיס, והיא נכתבה עבור השחקנית דון פרנץ' על ידי קרטיס ופול מייהו-ארצ'ר. הדמות הראשית היא יצירה של ריצ'רד קרטיס, אבל הוא ודון פרנץ' התייעצו עם ג'וי קרול, שהייתה אחת הנשים הראשונות שהוסמכו לכמורה.

## פרסים
* פרסי הקומדיה הבריטית – 1997, 1998, 2000
* פרסי הטלוויזיה הלאומית – 1998
* פרס אמי הבינלאומי – 1998, 2001
* פרס באפט"א לטלוויזיה – 1998 (מועמדות), 1999 (מועמדות), 2000 (מועמדות), 2001 (מועמדות), 2005 (מועמדות), 2007 (מועמדות)
* הסיטקום הטוב ביותר בבריטניה (2004) – מקום שלישי

## אתרי צילומים
על אף הסדרה מתרחשת בעיירה בדיונית באוקספורדשייר, הצילומים נערכו בכפר טורוויל שבבקינגהאמשייר ובכנסייה "St Mary the Virgin". בכפר צולמו סדרות טלוויזיה נוספות כגון "רציחות במידסומר", "לילה טוב מיסטר טום", "צ'יטי צ'יטי בנג בנג", "מיס מארפל" ו"המלחמה של פויל". חזית ביתו של דייוויד הורטון אינו בטורוויל אלא בכפר ליטל מיסנדן בבקינגהאמשייר.

הכותרות בפתיחת כל פרק מציגות צילומי אוויר של כביש M40, סטוקנצ'רץ' גאפ, צ'ילטרן הילס באוקספורדשייר ובבקינגהאמשייר והכפר טורוויל.

## שיר הנושא
שיר הנושא הוא מזמור לדוד ה' רועי לא אחסר בלחן של הווארד גודל, ובביצוע של מקהלת קתדרלת כרייסט צ'רץ' באוקספורד, והסולן הוא ג'ורג' המפריז.

## קישורים חיצוניים

* "הכומר מדיבלי" באתר BBC Online
* "הכומר מדיבלי" באתר British Comedy Guide
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-1990
קטגוריה:קומדיות מצבים בריטיות
קטגוריה:זוכי פרס אמי הבין-לאומי: קומדיה
קטגוריה:הערוץ הראשון - תוכניות רכש
אלדראמין

**אלדראמין** או **α בקפאוס** (נקרא גם **גליזה 826**) הוא הכוכב הבהיר ביותר בקבוצת הכוכבים קפאוס. מקור שמו הוא ככל הנראה שיבוש של השם בערבית **الذراع الأيمن** אל-ד'יראע אל-אימאן - זרוע ימין של קפאוס. לכוכב בהירות נראית מדרגה 2.46 והוא נמצא במרחק של כ-50 שנות אור ממערכת השמש ובשל כך הוא נכלל בקטלוג גליזה לכוכבים קרובים.

## מאפיינים
אלדראמין הוא כוכב הסדרה הראשית לבן מסוג ספקטרלי A8 V, מסתו קרובה לשתי מסות שמש ורדיוסו כ-2.3 רדיוסי שמש, טמפרטורת פניו כ-7,700 קלווין והוא מאיר בעוצמה של פי 20 מעוצמת ההארה של השמש. אלדראמין מסתוב על צירו במהירות גבוהה יחסית של כ-246 קילומטר בשנייה, כך שהוא משלים סיבוב בפחות מ-12 שעות. נראה שעוצמת ההארה שלו משתנה בכמה מאיות של דרגת בהירות והוא מסווג ככוכב חשוד כמשתנה קפאידי ננסי מהסוג של δ במגן. 

נקיפת ציר כדור הארץ תביא בעוד כ-7,500 שנים את הקוטב השמיימי הצפוני של כדור הארץ למרחק זוויתי של כ-3 מעלות מאלדראמין, כך שהוא יהיה הכוכב הבולט הקרוב ביותר לקוטב השמיימי.

## קישורים חיצוניים
*  אלדראמין באתר של ג'ים קלר
* 

## הערות שוליים

קטגוריה:כוכבי הסדרה הראשית מסוג A
קטגוריה:קבוצת הכוכבים קפאוס
קטגוריה:קטלוג גליזה
The Remixes

***The Remixes*** (בעברית: **הרמיקסים**) הוא אלבום הרמיקס הראשון של הזמרת-יוצרת הקולומביאנית שאקירה, אשר יצא לאור ב-21 באוקטובר 1997, על ידי חברות התקליטים סוני מיוזיק, וקולומביה רקורדס. האלבום מכיל בתוכו רמיקסים בסגנון הפופ לטיני והדאנס, שנעשו על שירים מתוך אלבומה השלישי, Pies Descalzos.

מבחינה מסחרית, זכה *The Remixes* להצלחה בינלאומית, ומכירותיו העולמיות מסתכמות בכמיליון עותקים, דבר אשר הופך אותו לאלבום הרמיקס החמישי הנמכר ביותר בכל הזמנים, ולאלבום הרמיקס הלטיני הנמכר ביותר בכל הזמנים.

האלבום הגיע למקום התשיעי במצעד אלבומי הפופ הלטיניים, וה-21 במצעד האלבומים הלטיניים.

## רקע והפקה
אלבום הרמיקס הופק על ידי שאקירה ולואיס פרננדו אוצ'ואה. הרמיקסים שנכללו באלבום נעשו על ידי מרצ'לו "ממה" מנסור, חבייר גרזה, פאבלו פלורז ופבלו פלורס. האלבום מכיל רמיקסים שנעשו עבור שירים שנכללו באלבומה השלישי של שאקירה, *[[Pies Descalzos]]*.

הרצועה הפותחת מתוך אלבום הרמיקסים "Shakira DJ Memêgamix", היא "רמיקס משולש", המאגד בתוכו את שלושת השירים "?Estoy Aquí", "", ו-"Pies Descalzos, Sueños Blancos".

אך על פי שמרבית הרמיקסים מתוך האלבום הוקלטו בשפה הספרדית, הקליטה שאקירה שניים גם בשפה הפורטוגזית, במטרה לשלב את שתי השפות.

## ביקורות

כלפי אלבום הרמיקס הפנו מבקרי המוזיקה ביקורות מעורבות, אשר מהן היה ניתן למנות גם כמה חיוביות. מ-*[[AllMusic]]*, נמסר כי אלבום הרמיקס זכה לדירוג של כ-2.5 כוכבי זהב מתוך חמישה בסך הכול. בשונה משאר אלבומיה של שאקירה, לא נכתבה עליו ביקורת.

אתר המוזיקה דיסקוגס, נתן לאלבום הרמיקס דירוג של כ-4 כוכבי זהב מתוך חמישה, על סמך 7 הצבעות בסך הכל.

## הצלחה מסחרית
אלבום הרמיקס זכה להצלחה מסחרית רבה בעיקר באמריקה הצפונית. במצעד האלבומים הלטיניים שבארצות הברית, הגיע בשיאו למקום ה-21, שם שהה 20 שבועות. במצעד אלבומי הפופ הלטיניים הנמצא בארצות הברית גם כן, הגיע למקום ה-9, שם שהה 16 שבועות בסך הכול.

בספטמבר 2002, הכריז איגוד תעשיית ההקלטות האמריקאי כי אלבום הרמיקס זכאי לתואר פלטינה לטינית כפולה, על מכירות של כ-200 אלף עותקים במדינה. מכירותיו של אלבום הרמיקס בברזיל, מסתכמות בכ-300 אלף עותקים.בעולם, מכירותיו של אלבום הרמיקסים מסתכמות בכלמעלה ממיליון עותקים, דבר אשר הופך אותו לאחד מאלבומי הרמיקס הנמכרים ביותר בכל הזמנים ולאלבום הרמיקסים הלטיני הנמכר ביותר בכל הזמנים.

## רשימת רצועות

## מיקומי שיא

## צוות
* שאקירה – הלחנה, אמן ראשי, שירה
* תלמה ריבירו – עיצוב גרפי
* לואיס פרננדו אוצ'ואה – הלחנה, מבצע, אמן ראשי
* מרצ'לו "ממה" מנסור – רמיקסים
* חבייר גרזה – רמיקסים
* פאבלו פלורז – רמיקסים
* פבלו פלורס – רמיקסים

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי רמיקס של שאקירה
קטגוריה:אלבומי רמיקס בספרדית
קטגוריה:אלבומים שהופקו על ידי שאקירה
קטגוריה:אלבומי חברת סוני מיוזיק קולומביה
אנטונוב An-32

מטוס ה**אנטונוב An-32** הוא מטוס תובלה צבאי בעל שני מנועי טורבו-פרופ. המטוס הוא שדרוג של מטוס האנטונוב An-26.

המטוס הושק לראשונה בשנת 1976 והמפעיל הראשון שלו היה חיל האוויר ההודי.

המטוס תוכנן כך שיוכל להתמודד עם מצבי מזג אוויר קשים. מיקום המנועים על הכנפיים אפשר את הגדלת רדיוס הפרופלורים כך שהמנועים ייצרו פי-2 כוח מאשר באנטונוב An-26. המטוס ממשיך להיות מיוצר עד היום וכבר נבנו 361 יחידות ממנו.

למטוס מספר רב של דגמים אשר נועדו להסבתו גם לשימוש תובלה אזרחית, מטוס כיבוי או הגדלת כמות המשקל שהמטוס יכול לשאת.

כיום המטוס מופעל על ידי מספר חילות אוויר בעולם ביניהן: מקסיקו, הודו, עיראק ופרו.

## קישורים חיצוניים

קטגוריה:מטוסי אנטונוב
אריק אייר

[ממוזער|שמאל|250px|[איירבוס A330|איירבוס A330-200 של אריק אייר]]
**אריק אייר** (באנגלית: **Arik Air**) היא חברת תעופה ניגרית שבסיסה נמצא בנמל התעופה הבינלאומי מורטלה מוחמד שליד לאגוס. החברה מפעילה טיסות ליעדים בתוך ניגריה ובאפריקה.

## היסטוריה
### השנים המוקדמות
ב-3 באפריל 2006, השתלטה אריק אייר על המשרדים הישנים של חברת תעופה ניגריה איירוייז לאחר שזו נסגרה. ב-14 ביוני 2006, החברה קיבלה שני מטוסי בומברדיה CRJ-900 חדשים על מנת לבצע טיסות פנימיות בניגריה, ולאחר מכן קיבלה החברה 2 מטוסי בואינג 737-300 ובומברדיה CRJ-200 שיצאו משירות בחברת יונייטד איירליינס.

באוגוסט 2006 קיבלה החברה אישור לטוס לעוד יעדים באפריקה, אמסטרדם, לונדון ומדריד באירופה ולאטלנטה, מיאמי ויוסטון בארצות הברית.

### פיתוח מאז 2010
בשנת 2010 הטיסה החברה כ-5 מיליון נוסעים. החברה ביצעה הזמנה לכ-5 מטוסי בואינג 777-300 אך ביטלה את ההזמנה בשנת 2011 והסבה אותה למטוסי 747-800. בשנת 2017 ביטלה החברה את הזמנת מטוסים אלו והחליפה אותם במטוסי בואינג 787-9.

## צי המטוסים
צי המטוסים של החברה נכון לינואר 2019:

## קישורים חיצוניים

* 

## הערות שוליים

קטגוריה:אפריקה: חברות תעופה
קטגוריה:ניגריה: כלכלה
יובל אור

**יובל אור** (נולד בשנת 1953), הוא אתלט ישראלי בעבר, אלוף ישראל ושיאן ישראל בריצות ל-110 מטר משוכות (1974) ול-400 מטר משוכות (1973 ו-1974) ושיאן ישראל בריצת 200 מטר משוכות.

## ביוגרפיה
בתחילת דרכו התאמן אור בהפועל רמת גן בהדרכתו של דוד קושניר, ועם עלייתו ארצה של המאמן סטפן קובלסקי הוא היה האתלט הראשון שסטפן אימן בישראל.

### 1973
באליפות ישראל שנערכה בסוף יוני 1973 זכה אור בשתי מדליות, זהב וכסף. מדליית זהב, בריצת 400 מטר משוכות בתוצאה של 56.9 שניות, לפני דני אייטלברג מהפועל חיפה (57.1 שניות) וצבי שוורץ מהפועל חיפה (1:02.4 דקות). מדליית כסף, בריצת 110 מטר משוכות בתוצאה של 16.8 שניות, אחרי דני אייטלברג (16.4 שניות) ולפני משה רם מהפועל כפר סבא (16.9 שניות). שלושה שבועות לאחר מכן, בתחרויות האתלטיקה של המכביה התשיעית שנערכו ביולי 1973 הוא סיים במקום רביעי בשיא ישראלי חדש של 55.72 שניות, שיפור לשיא של עודד גינדין (56.1 שניות) ובמקום חמישי בריצת 110 מטר משוכות בתוצאה של 16.3 שניות.

### 1974
במסגרת אליפות אליצור באתלטיקה שנערכה בתחילת יולי 1974 קבע אור בריצת 200 מטר משוכות שיא ישראלי חדש של 25.0 שניות. שבוע לאחר מכן, באליפות ישראל שנערכה במכון וינגייט ביולי הוא זכה בשתי מדליות זהב, בריצת 110 מטר משוכות בתוצאה של 15.5 שניות, לפני טים בוכלטר מהפועל ירושלים (17.0 שניות) ורפי פרץ מאליצור ירושלים (17.2 שניות) ובריצת 400 מטר משוכות בתוצאה של 57.2 שניות. שבועיים לאחר מכן, בתחרות שנערכה בהולנד ב-27 ביולי הוא סיים במקום רביעי בריצת 400 מטר משוכות בשיא ישראלי חדש של 55.6 שניות ובתחרות שנערכה בלוורקוזן, גרמניה ב-31 ביולי הוא זכה במדליית זהב בריצת 110 מטר משוכות בשיא ישראלי חדש של 15.3 שניות.

### 1975
באליפות ישראל שנערכה במכון וינגייט ביולי 1975 זכה אור במדליית כסף, בריצת 400 מטר בשיא אישי חדש של 49.9 שניות, אחרי עמיר כחולי (49.1 שניות) ולפני דני לוי (50.0 שניות). בתחרות שנערכה בקופנהגן, דנמרק ב-4 בספטמבר הוא זכה במדליית כסף בריצת 400 מטר משוכות בשיא ישראלי חדש של 55.0 שניות.

## שיאים אישיים
* ריצת 110 מטר משוכות: 15.3 שניות (1974), **שיא ישראלי בעבר**
* ריצת 200 מטר משוכות: 25.0 שניות (1974), **שיא ישראלי בעבר**
* ריצת 400 מטר משוכות: 55.0 שניות (1975), **שיא ישראלי בעבר**
* ריצת 400 מטר: 49.9 שניות (1975)

## קישורים חיצוניים

* 
* 50 התוצאות הטובות בכל הזמנים - 110 מטר משוכות גברים, באתר איגוד האתלטיקה בישראל
* 50 התוצאות הטובות בכל הזמנים - 400 מטר משוכות גברים, באתר איגוד האתלטיקה בישראל
* 50 התוצאות הטובות בכל הזמנים - 400 מטר גברים, באתר איגוד האתלטיקה בישראל

## הערות שוליים

קטגוריה:אצנים ישראלים
קטגוריה:אלופי ישראל בריצת 110 מטר משוכות
קטגוריה:אלופי ישראל בריצת 400 מטר משוכות
קטגוריה:שיאני ישראל בריצה
קטגוריה:ישראלים שנולדו ב-1953
משאל העם לשינוי חוקת מאוריטניה (2017)

**משאל העם לשינוי חוקת מאוריטניה** היה משאל עם שהתקיים ב-5 באוגוסט 2017 במאוריטניה.

## מטרה
משאל העם נועד לשנות את חוקת המדינה הנוכחית שהתקבלה ב-20 ביולי 1991 ותיקוני החוקה שבאו לאחר מכן.

בין השינויים בחוקה נמצא ביטול הסנאט (הבית העליון), כמו גם החלוקה לאזורים של המדינה. החוקה החדשה מחליפה זאת ביצירת קטגוריה חדשה של טריטוריות, שיכללו מועצות אזוריות נבחרות של האוכלוסייה, שנועדו לשרת את קידום ופיתוח התכנון האזורי. תיקונים אחרים של החוקה "שנועד להדגיש את הפטריוטיות, לשפר את תפקודם של המוסדות של הרפובליקה" הם חלק מהשינוי המוצע. בדגל מאוריטניה מוצע להוסיף שני פסים אדומים, אחד בתחתית הדגל והאחר בחלק העליון של הדגל, המסמל את הדם שנשפך למען המולדת. ההמנון הלאומי ישתנה על מנת שיהיה יותר פטריוטי.

את השינויים האלו רצה להעביר נשיא מאוריטניה דרך בית הנבחרים. אולם בעקבות התנגדות הבית העליון של הפרלמנט המאוריטני במרץ 2017, השינויים האלו לא עברו. בעקבות זאת החליט נשיא מאוריטניה מוחמד ולד עבד אל-עזיז להעביר את השינויים במשאל עם. בגלל עקיפת הפרלמנט וכישלון דו השיח עם גורמי האופוזיציה, החליטה האופוזיציה ועוד גופים במאוריטניה להחרים את משאל העם.

## שלבי משאל העם
במהלך מועצת שרים ב-3 בנובמבר 2016, ממשלת מאוריטניה אימצה טיוטה לתיקון החוקה. משאל עם תוכנן לחודש ינואר 2017 על ידי נשיא מאוריטניה מוחמד ולד עבד אל-עזיז. השינוי הוא המשכו של דיאלוג, שהוחרם על ידי מפלגת האופוזיציה במאוריטניה.

משאל העם בוטל ב-30 בדצמבר 2016 "כתוצאה מהמצב הכלכלי הקשה". הפרלמנט (האספה הלאומית והסנאט) החליט שכדי לאמץ את הרפורמה יש צורך ברוב של 2/3 מהקולות בפרלמנט. הממשלה בוחרת, עם זאת, החליטה ששני חלקי הפרלמנט צריכים להצביע על זה בנפרד.

ב-9 במרץ 2017 הצעה לרפורמה של החוקה מאומץ על ידי האספה הלאומית ברוב של 121 קולות מתוך 147 אבל ב-18 במרץ הסנאט דחה את ההצעה ברוב של 33 קולות מתוך 56.

על אף שהסנאט הצביע נגד, הם היו מיעוט כאשר שני בתי הפרלמנט התכנסו יחד. בפועל כמות הקולות שהושגה בעד החוקה החדשה ב-9 במרץ עברה את סף שני השלישים הנדרש על מנת לאפשר את קיומו של משאל עם.

ב-21 באפריל, הממשלה הכריזה על תאריך משאל העם שנקבע, 15 ביולי באותה שנה. ביוני החליטו לדחות את משאל העם בשלושה שבועות ל-5 באוגוסט בעיקר משתי סיבות: התושבים לא מיהרו להירשם בפנקס הבוחרים ובגלל שהראמדן הסתיים באמצע יוני, לא היה זמן רב לקמפיין.

## משאל העם
במשאל העם נשאלו שתי שאלות בצרפתית ובערבית בשני פתקי הצבעה, האחד צהוב והשני כחול.

השאלה הראשונה נגעה לשינוי המבנה המנהלתי של המדינה (פתק צהוב): "הצביעו כן, נמנע, לא לשינוי המבנה המנהלתי הקיים לפי סעיף 6 לחוקה ה־20 ביולי 1991. השינוי יכלול:
* ביטול הסנאט והעברת הנבחרים לבית הנבחרים
* הקמת מועצות אזוריות"
על שאלה הזו הצביעו 53.72% מבעלי זכות ההצבעה. 85.67% הצביעו בעד, 4.31% נמנעו ו-10.02% התנגדו.

השאלה השנייה נגעה לשינוי הסמלים של המדינה (פתק כחול): "הצביעו כן, נמנע, לא לשינוי המבנה המנהלתי הקיים לפי סעיף 8 לחוקה ה־20 ביולי 1991. השינוי של הדגל הלאומי שיהיה בצבע ירוק עם כוכב וסהר בצבע זהוב. בתחתית הדגל ובראשו תהיה רצועה מלבנית אופקית בצבע אדום."
על שאלה הזו הצביעו 53.57% מבעלי זכות ההצבעה. 85.61% הצביעו בעד, 4.4% נמנעו ו-9.99% התנגדו.

## הערות שוליים

קטגוריה:מאוריטניה: פוליטיקה
קטגוריה:2017 בפוליטיקה
מאוריטניה
קטגוריה:2017 באפריקה
אור לאומי

**אור לאומי** (נולד ב-25 באוקטובר 1996) הוא כדורסלן עבר ישראלי. שיחק כגארד, וגובהו 1.94 מטר.

## ביוגרפיה
אור לאומי גדל במכבי תל אביב החל מגיל הקט־סל. למד בחלק משנות לימודיו התיכוניים בבית־הספר Bishop Gorman שבלאס וגאס, והיה חבר בנבחרת־הכדורסל של בית־הספר.

לאומי היה חבר בנבחרת־הנוער, ושימש בה כקפטן הנבחרת. השתתף עם הנבחרת באליפות־אירופה דרג ב' שהתקיימה בבולגריה ותרם 10 ו־3.8 ריבאונדים בממוצע למשחק במהלך האליפות שהתקיימה בקיץ 2014.

בעונת  הצטרף לעירוני רמת־גן וצורף גם לסגל הרחב של מכבי תל אביב במסגרת הכרטיס הכפול, המאפשר לשחקן צעיר מקבוצה בליגת־העל, לשחק גם בקבוצה מן הלאומית, על־מנת שיצבור דקות משחק. הוא הגיע לממוצע של 4.4 נקודות למשחק ברמת־גן, ושיחק מספר מועט של משחקים במכבי תל אביב.

בעונת  שיחק באליצור אשקלון מן הליגה הלאומית. הוא צבר 15.8 נקודות בממוצע למשחק, 3.2 אסיסטים, ו־2.1 ריבאונדים, אך לקראת השלבים המכריעים של העונה הוא חזר לרמת־גן. בקיץ 2016 זו מונה כקפטן נבחרת־העתודה. במהלך אליפות־אירופה שהתקיימה בפינלנד, קלע לאומי 12 נקודות למשחק, קלט 3.3 ריבאונדים, ומסר 2.9 אסיסטים בממוצע למשחק.

לקראת עונת  חתם לאומי בקבוצת הפועל תל אביב לשלוש עונות, אך הושאל לבני־הרצליה. בעונה זו קלע 23 נקודות, הנחשב עבורו כשיא קריירה בליגת־העל, וסייע לקבוצתו לנצח את מכבי חיפה לאחר הארכה.

ב־31 באוגוסט 2021 הודיע על פרישה ממשחק פעיל, בעקבות פציעות רבות, בגיל 24 בלבד.

## חיים אישיים
נשוי מ־18 במאי 2023 לטל לבנת (נולדה ב־1998), תכשיטנית במקצועה.

## קישורים חיצוניים

* 
* 
* 

## הערות שוליים

קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני מכבי תל אביב
קטגוריה:כדורסלני בני הרצליה
קטגוריה:כדורסלני עירוני אשקלון
קטגוריה:כדורסלני הפועל באר שבע
קטגוריה:ישראלים שנולדו ב-1996
החלטה 233 של מועצת הביטחון של האו"ם

**החלטה 233 של [[מועצת הביטחון]] של [[האומות המאוחדות]]** היא החלטה של מועצת הביטחון של האו"ם שאומצה בתאריך 6 ביוני 1967, לאחר דיווח בעל פה של המזכיר הכללי או תאנט על פרוץ מלחמת ששת הימים ועדכון על המצב במזרח הקרוב, קראה לממשלות הנוגעות בדבר לנקוט בכל האמצעים להפסקת כל פעילות צבאית באזור, והטילה על המזכיר הכללי לעדכן את המועצה בהתפתחויות.

ההחלטה התקבלה פה אחד וללא הסתייגויות.

## קישורים חיצוניים

* [הנוסח המלא של ההחלטה](http://undocs.org/S/RES/233(1967)), באנגלית ובצרפתית

233
קטגוריה:1967 בישראל
קטגוריה:ישראל: היסטוריה
קטגוריה:מלחמת ששת הימים
233
קטגוריה:1967 במצרים
קטגוריה:1967 בסוריה
קטגוריה:1967 בירדן
233
233
233
סחלין (כדורגל)

ממוזער|סמל קבוצת הכדורגל של סחלין בשנים 2004 - 2015
**סחלין** (ברוסית: **Футбольный клуб Сахалин**) הוא מועדון כדורגל מקצועני מהעיר יוז'נו-סחלינסק שבמזרח הרחוק המתמודד בליגת הכדורגל המקצוענית של רוסיה.

מאז 2015, היווה חלק ממועדון הספורט המקצועני של סחלין (ברוסית: Профессиональный спортивный клуб Сахалин), הכולל גם מועדון הוקי קרח ומועדון כדורעף. בספטמבר 2021 גזפרומבנק הפך לספונסר הראשי של הקבוצה.

## שמות הקבוצה
* 2004: "סחלין טוריסט"
* 2005 - 2015: מועדון הכדורגל סחלין
* 2015 - 2024: מועדון הספורט המקצועני סחלין

## היסטוריה
מועדון הכדורגל סחלין הוקם במאי 2004. בשנים הראשונות לקיומו המועדון התמודד באליפות מחוז סחלין ובאליפות המזרח הרחוק הרוסי במסגרת ליגת הכדורגל החובבנית של רוסיה.

בשנת 2007 הקבוצה העפילה לליגה הרוסית השנייה והפכה לקבוצה מקצוענית. בעונת 2010/2011 ובעונת 2015/2016 הקבוצה העפילה עד לשלב 16 האחרונות בגביע הרוסי בכדורגל.

במאי 2014 הקבוצה הבטיחה את העפלתה לליגת הכדורגל הלאומית של רוסיה. בסוף עונת 2015 נתקלה הקבוצה בקשיים פיננסיים ועל מנת להימנע מפירוק צורפה אל מועדון הספורט המקצועני של סחלין.

בעונת 2015/2016 הקבוצה סיימה במקום ה-16 ונשרה לליגה השנייה. בעונת 2017/2018 זכתה באליפות המזרח של הליגה השנייה, אך לא עברה את תנאי הסף להעפלה לליגה הלאומית, בשל חוסר במגרש כדורגל העומד בתקני הליגה ובאחזקת מחלקת נוער ולכן נשארה ליגה.

בעונת 2018/2019 הקבוצה העפילה לשלב 32 האחרונות בגביע הרוסי וסיימה כסגנית אלופת המזרח של ליגת הכדורגל המקצוענית של רוסיה ושוב נותרה ליגה בשל חוסר יכולתה לעמוד בתנאי הסף להעפלה לליגה הלאומית.

בעונת 2024 הוכרז על פירוק הקבוצה בעקבות פשיטת רגל.
## הישגים לפי עונה

## אצטדיון הקבוצה
ממוזער|אצטדיון ספרטק ביוז'נו-סחלינסק
מגרש הבית של הקבוצה הוא אצטדיון ספרטק בעיר יוז'נו-סחלינסק המכיל 4,200 מושבים.

האצטדיון נחנך באוקטובר 1974ותכולתו — 4,200 מושבים אם כי ישנם נתונים שהוא מכיל 5,000 מושבים.

בשנת 2009 הושתל דשא מלאכותי ובוצע שיפוץ במתחמי ההלבשה ובמושבי האורחים. בשנת 2017 נסגר ומאפריל 2018 הקבוצה אירחה את משחקיה באצטדיון קוסמוס המכיל 600 מושבים. בעונת 2018/2019 עברה לארח את משחקי הבית באצטדיון "טמפ" בעיר טומסק המכיל 1,300 מושבים.
## קבוצת הנוער
קבוצת הנוער של סחלין היא אחד מבתי הספר לכדורגל הגדולים באי סחלין והקבוצה מתמודדת בליגת הכדורגל החובבנית של רוסיה.

## הישגים ותארים
*אלופת המזרח בליגה הרוסית השנייה: 2013/2014, 2017/2018, 2018/2019

## קישורים חיצוניים

* 

## הערות שוליים

קטגוריה:קבוצות כדורגל רוסיות
קטגוריה:יוז'נו-סחלינסק: ספורט
קטגוריה:קבוצות כדורגל שהוקמו ב-2004
אריים (תת-משפחה)

[ממוזער|זוג [ארה ירוקת-כנף|ארות ירוקות־כנף]]
ממוזער|Pyrrhura frontalis
**אריים** (שם מדעי: Arinae), היא תת־משפחה ממשפחת התוכיים החיים ביבשת אמריקה הדרומית וכן באמריקה המרכזית, דרום מקסיקו והאיים הקריביים. המין תוכון קרוליינה (*Conuropsis carolinensis*) שנכחד הגיע אף לאמריקה הצפונית לפני הכחדתו. 

אלו תוכים גדולים בעלי צבעים מרשימים ומקור חזק ומעוקל העוזר לפצח זרעים קשים. הם עופות חברתיים הפעילים ביום ופולטים קריאות עזות. חלק מהתוכים גם יודעים לחקות קולות והם חיות מחמד מבוקשות.

הגדולה בבני הקבוצה היא ארת ענק יקינתונית שיכולה להגיע למשקל 1.2–1.7 ק"ג.

## מיון
* תת־משפחת **אריים** (*Arinae*)
** סוג *Pionites* – בו 2 מינים.
** סוג ומין יחיד תוכי ראש־נץ (*Deroptyus accipitrinus*).
** סוג *Hapalopsittaca* – בו 4 מינים.
** סוג *Nannopsittaca* – בו 2 מינים.
** סוג *Psilopsiagon* – בו 2 מינים.
** סוג *Bolborhynchus* – בו 3 מינים.
** סוג *Touit* – בו 8 מינים.
** סוג *Brotogeris* ־ בו 8 מינים.
** סוג ומין יחיד תוכי נזירי (*Myiopsitta monachus*).
** סוג *Forpus* – בו 7 מינים.
** סוג ארת ענק (*Anodorhynchus*) – בו 3 מינים.
** סוג ומין יחיד מקאו ספיקס (*Cyanopsitta spixii*) – נכחד מן הטבע.
** סוג ארה (*Ara*) – בו 8 מינים.
** סוג ומין יחיד מקאו אדום־בטן (*Orthopsittaca manilata*).
** סוג מקאו כחול ראש (*Primolius*) – בו 3 מינים.
** סוג ומין יחיד מקאו אדום־כתפיים (*Diopsittaca nobilis*).
** סוג תוכי דק־מקור (*Rhynchopsitta*) – בו 2 מינים.
** סוג ומין יחיד תוכי צהוב־אוזן (*Ognorhynchus icterotis*).
** סוג ומין יחיד קוניור זהוב (*Guaruba guarouba*).
** סוג ומין יחיד תוכון זהוב־פלומה (*Leptosittaca branickii*).
** סוג ומין יחיד תוכון קרוליינה (*Conuropsis carolinensis*) – נכחד.
** סוג תוכון חיוור־מקור (*Psittacara*) – בו 10 מינים.
** סוג קוניור (*Aratinga*) – בו 6 מינים.
** סוג תוכון חום־גרון (*Eupsittula*) – בו 5 מינים.
** סוג ומין יחיד תוכון כחול־ציצית (*Thectocercus acuticaudatus*).
** סוג ומין יחיד תוכי המחילות *(Cyanoliseus patagonus*).
** סוג תוכון (*Pyrrhura*) – בו 24 מינים.
** סוג תוכון דק־מקור (*Enicognathus*) – בו 2 מינים. בו תוכון צר־מקור
** שבט Androglossini
** סוג *Pyrilia* – בו 7 מינים.
** סוג ומין יחיד תוכי אדום־כתר (*Pionopsitta pileata*).
** סוג ומין יחיד תוכי קצר־זנב (*Graydidascalus brachyurus*).
** סוג ומין יחיד אמזונה צהובת־פנים (*Alipiopsitta xanthops*).
** סוג *Pionus* – בו 7 מינים (ועוד 3 מינים בספק).
** סוג אמזונה (*Amazona*) – בו 30 מינים.
** סוג ומין יחיד תוכי כחול־בטן (*Triclaria malachitacea*).

## קישורים חיצוניים

קטגוריה:תוכיים
אפרוריים

**אפרוריים** (שם מדעי: Psittacinae) הם תת-משפחה ממשפחת התוכיים החיים באפריקה הטרופית ביערות הגשם ואזורים לחים, וגם במדגסקר. בתת-משפחה זו רק 2 סוגים.

חלק מהאפרוריים בעלי נוצות אפורות ומקור שחור וחזק. אחרים צבעוניים וקטנים יותר. הם יכולים לחקות קולות דיבור של אנשים, ורובם חיות מחמד נפוצות.

חלק מהמינים נמצאים בסכנת הכחדה.
## מיון
* תת-משפחת **אפרוריים** (*Psittacinae*)
**סוג ומין יחיד אפרור אפריקני (*Psittacus erithacus*).
**סוג תוכי גדל-ראש (*Poicephalus*) - בו 9 מינים.
***מין תוכי סנגלי (*Poicephalus senegalus*)
***מין תוכי מאייר (*Poicephalus meyeri*)
***מין תוכי אדום-מקור (*Poicephalus rufiventris*)
***מין תוכי חום-ראש (*Poicephalus cryptoxanthus*)
***מין תוכי אדום-מצח (*Poicephalus gulielmi*)
***מין תוכי הכף (*Poicephalus robustus*)
***מין תוכי חום-צוואר (*Poicephalus fuscicollis*)
***מין תוכי רופל (*Poicephalus rueppellii*)
***מין תוכי צהוב-פנים (*Poicephalus flavifrons*)
***מין תוכי ניאם ניאם (*Poicephalus crassus*)

## קישורים חיצוניים

קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:תוכיים
תירס כחול

**תירס כחול** (שם מדעי: *Zea mays L*) הוא מין של תירס הגדל במקסיקו ובדרום-מערב ארצות הברית, בעיקר באריזונה ובניו מקסיקו. במקור הוא פותח על ידי ההופי, ונשאר מרכיב מרכזי בתזונתם, ואף משמש לטקסים פולחניים. צבעו של התירס הכחול נובע מנוכחות של אנתוציאנינים בתירס והגוונים שלו נעים מצבע אפור עובשי ועד שחור. בשנות ה-50 של המאה ה-20 זוהו 5 סוגים שונים של תירס כחול, אשר מאופיינים על ידי גובה הצמח, גודל הגרעינים ואורכם, ובצבעם. שמותיהם של זנים אלו נובעים מהמילים בשפות המקום בשביל הגוונים שונים של כחול, שהם כחול "סטנדרטי" ("sakwaqa'o"), כחול כהה ("huruskwapu"), וכחול-אפרפר ("maasiqa'o"). בין הזנים השונים הגדלים באזור דרום-מערב ארצות הברית, כמות האנתוציאנין והפוליפנול משתנה ביחס לזנים, דבר שנותן את הגוונים השונים של הזנים השונים. לתירס כחול יש מספר יתרונות תזונתיים על הזנים הצהובים או הלבנים של התירס. הוא מכיל 20 אחוז יותר חלבון ויש לו אינדקס גליקמי נמוך יותר. מהקמח של התירס הכחול מכינים טורטיות, תערובות פנקייק, לחם תירס, צ'יפס תירס ודגנים.


¡Viva México en Xochimilco! 112.JPG|טלאקויו , מאכל מקסיקני שמוכן מתירס כחול
Corncobs.jpg|זנים שונים של תירס, ביניהם התירס הכחול מהסוג הכחול כהה
01 Blue Corn Quesadillas.jpg| קסדיאות  העשויות מקמחו של התירס הכחול
Blue corn waffles.jpg|ופל בלגי מקמח תירס כחול
Blue Corn Chips with Sea Salt and Vegan Beggars Caviar (3751478730).jpg| צ'יפס מקמח תירס כחול


## הערות שוליים

קטגוריה:תירס
קטגוריה:דגניים
סחלין (הוקי קרח)

**מועדון ההוקי קרח סחלין** (ברוסית: **Хоккейный клуб Сахалин**) הוא מועדון הוקי קרח מקצועני מהעיר יוז'נו-סחלינסק שברוסיה המתמודד בליגת ההוקי קרח האסייתית, המהווה לליגת הוקי קרח ובה נוטלות חלק קבוצות הוקי קרח מהרפובליקה העממית של סין, רוסיה, יפן וקוריאה הדרומית.

המועדון הוקם בשנת 2014 תחת השם "אריות הים", בשנת 2015 צורפה הקבוצה למועדון הספורט המקצועני של סחלין ושינתה שמה ל"מועדון ההוקי קרח סחלין".

## תארים
; ליגת ההוקי האסייתית
* **זכייה (1):** 2018/2019

## קישורים חיצוניים

* 

## הערות שוליים

קטגוריה:יוז'נו-סחלינסק: ספורט
קטגוריה:קבוצות הוקי קרח רוסיות
רחוב בת'רסט

**רחוב בת'רסט** (באנגלית: **Bathurst Street**) הוא אחד הרחובות הראשיים של טורונטו, באונטריו שבקנדה. הוא מתחיל בדרום ברחוב רציף המלכה שנמצא על לאורך קו החוף הצפוני של ימת אונטריו. רחוב בת'רסט ממשיך צפונה בטורונטו עד גבולה הצפוני בשדרות סטילס. בתוך טורונטו בת'רסט הוא רחוב ארבע-מסלולי. הרחוב ממשיך צפונה לתוך אזור יורק בו הרחוב נקרא גם **כביש יורק האזורי 38**. רחוב בת'רסט מסתיים בביצות הולנד (הולנד מארש), בין הולנד לנדינג וברדפורד.

[ממוזער|חשמלית נוסעת דרומה על בת'רסט על גשר סר [אייזק ברוק מעל אזור מסילת רכבת.]]

## הקהילה היהודית
רחוב בת'רסט היה במשך עשורים הלב של הקהילה היהודית של טורונטו. מאז תחילת המאה העשרים, חיו יהודים רבים לאורך רחוב בת'רסט של מדרום לרחוב בלור וממזרח לרחוב ספאדינה. לאחר מלחמת העולם השנייה, כאשר חלק גדול יותר מחברי הקהילה הצטרפו למעמד הביניים, המרכז זז צפונה לאורך רחוב בת'רסט וחברי הקהילה העמידים עברו לפורסט היל. משפחות עניות יותר השתכנו באזור בת'רסט ושדרות סיינט קלייר או באזור בת'רסט ושדרות אגלינטון.

הקהילה המשיכה לנוע צפונה, לאורך בת'רסט וכיום, רוב הקהילה היהודית נמצאת ברחוב מצפון לשדרות סיינט קלייר, בריכוזים גבוהים יותר באזור שדרות לורנס. רבים גם עברו מעבר לגבולות העיר וחיים לאורכו של הרחוב ומשני צידיו בט'ורנהיל (ווהן) ואף בריצ'מונד היל. בתי כנסת ומוסדות אחרים של הקהילה היהודית ממוקמים לאורכו של רחוב בת'רסט. חלקו הצפוני של רחוב בת'רסט, מצפון לשדרות שפרד, הפך לאחד המרכזים של הקהילה הרוסית בטורונטו. רבים מהמהגרים הרוסים התיישבו שם בבנייני דירות, החל מ-1970, כדי לקבל גישה נוחה יותר לשירותים הניתנים על ידי סוכנויות סיוע יהודיות. בעקבות התפרקותה של ברית-המועצות, מהגרים רבים מרוסיה לקנדה התיישבו שם. רבים מהם מזוהים עם המרכז הקהילתי היהודי-רוסי. המעדניות, המסעדות, בתי הספר, וחנויות הבגדים הנמצאים בבעלות של דוברי רוסית הקנו לשכונה את הכינוי הלא רשמי "מוסקבה הקטנה".

## קישורים חיצוניים

## הערות שוליים

קטגוריה:אונטריו: תחבורה
קטגוריה:יהדות קנדה
קטגוריה:טורונטו
בת'רסט
בוהמיה המרכזית (מחוז)

**מחוז בוהמיה המרכזית** או **מחוז סטרדוצ'סקי** (בצ'כית: **Středočeský kraj**) הוא אחד מ-13 מחוזות של הרפובליקה הצ'כית, הממוקם במרכז בוהמיה ההיסטורית.

המחוז הוא הגדול בשטחו בין מחוזות צ'כיה ומשתרע על פני 11,014 קמ"ר שהם 14% מכלל שטח המדינה. המרכז המנהלי של המחוז היא הבירה הצ'כית פראג, ששוכנת במרכז המחוז אך אינה חלק ממנו ומוגדרת כמחוז (קראי) בפני עצמה.

## מחוזות משנה
מחוז בוהמיה המרכזית, מחולק לשנים עשר מחוזות משנה (אוקרס, Okres):
* מחוז משנה בנשוב 
* מחוז משנה ברואון 
* מחוז משנה קלדנו 
* מחוז משנה קולין 
* מחוז משנה קוטנה הורה 
* מחוז משנה מלניק 
* מחוז משנה מלאדה בולסלאב 
* מחוז משנה נימבורק 
* מחוז משנה פראג-מזרח 
* מחוז משנה פראג-מערב 
* מחוז משנה פז'יברם 
* מחוז משנה ראקובניק 

ברמה הנמוכה יותר של החלוקה המנהלית של הרפובליקה הצ'כית, מצויות הקהילות (obcí), מעין מועצות אזוריות. במחוז בוהמיה המרכזית ישנן 1,145 ישויות כאלו אך רובן קטנות. ב-1,044 מהן מתגוררים פחות מ-2,000 איש, אך הן מכילות 40% מן האוכלוסייה. 82 מקהילות המחוז הן בעלות מעמד עיר.

## קישורים חיצוניים

* 

* סטטיסטיקה של המחוז
* אתר הממשל של מחוז בוהמיה המרכזית 

קטגוריה:צ'כיה: מחוזות
סחלין (כדורסל)

**מועדון הכדורסל סחלין** (ברוסית: **Баскетбольный Клуб Сахалин**) היה מועדון כדורסל מקצועני מהעיר יוז'נו-סחלינסק שברוסיה, שהתמודד בסופרליגה הרוסית, ליגת המשנה בכדורסל.

הקבוצה אירחה את משחקיה בהיכל הספורט קריסטל, המשמש כולם רב תכליתי לכדורסל ולהוקי קרח ומשמש גם כאולם הבית של קבוצת ההוקי קרח המקומית.

## היסטוריה
הקבוצה הוקמה בשנת 2015 כחטיבת הכדורסל של מועדון הספורט המקצועני של סחלין, ביוזמת מושל מחוז סחלין אולג קוג'מיאקו.

לאחר שהקבוצה זכתה באליפות הסופרליגה הרוסית בכדורסל לעונת 2016/2016, ביוני 2016 ראשי הקבוצה הגישו בקשה להשתתף בליגה המאוחדת של VTB, לקראת עונת 2016/2017, אך ההצעה נדחתה על ידי מנהלי ליגת VTB בשל חוסר במתקנים נחוצים לתקני הליגה והקבוצה המשיכה לשחק בליגת המשנה.

הקבוצה העפילה בשיאה לגמר הגביע הרוסי בכדורסל בשנת 2017, אך בשנת 2018 הוחלט לפרקה.

## הישגים לפי עונה

## מאמנים
* אדוארד סנדלר (2015 - 2016)
* אדוארד ראוד (2016 - 2017)
* סרגיי גרישאייב (2017 - 2018)

## תארים והישגים
**[[הסופרליגה הרוסית בכדורסל|סופרליגה-1]]**
* **אליפות:** 2015/2016
**[[הגביע הרוסי בכדורסל|הגביע הרוסי]]
* **גמר:''' 2016/2017

## ראו גם
*סחלין (כדורגל)

## קישורים חיצוניים
* 

קטגוריה:קבוצות כדורסל רוסיות שהתפרקו
קטגוריה:יוז'נו-סחלינסק: ספורט
יחסי טונגה–יפן

**ה[[יחסים דיפלומטיים|יחסים הדיפלומטיים]] בין [[טונגה]] ל[[יפן]]** מתקיימים באופן רשמי החל מיולי 1970. יפן היא התורמת המובילה של טונגה בתחום הסיוע הטכני. הממשלה היפנית מתארת את יחסיה עם טונגה כ"מצוינים", וקובעת כי "המשפחה הקיסרית של יפן והמשפחה המלכותית של טונגה פיתחו יחסים חמים ואישיים לאורך השנים". ליפן יש שגרירות בנוקואלופה, שגריר יפן הוא יוקיו נומטה. שגרירות טונגה נמצאת בטוקיו, שגרירת טונגה היא טניה טופו.

## היסטוריה
### שגרירות
ב-2009, יפן הפכה למדינה הרביעית שיש לה שגרירות בטונגה (לאחר אוסטרליה, ניו זילנד והרפובליקה העממית של סין). במרץ של אותה השנה, השגריר יאסוו טקסה הפך לשגריר הראשון של יפן בטונגה. בנוסף לכך, הוא גם הפך לשגריר הראשון של יפן בכל מדינות פולינזיה. השגרירות נפתחה כדי להרחיב את הפיתוח היפני באוקיאניה.

### ביקורים [[דיפלומטיה|דיפלומטיים]]
במאי 2009, ראש הממשלה של טונגה, פלטי סוולה, ביקר ביפן ודן עם אקיהיטו, קיסר יפן בנושא סיוע.

טאופאאהאו טופוו הרביעי, מלך טונגה בין השנים 1965–2006, ביקר ביפן שבע פעמים.

## מסחר
ב-2013, הייצוא של טונגה ליפן (שכלל בעיקר דלעות וטונה) היה שווה 146 מיליון ין יפני, בעוד שהיבוא שלה (בעיקר מכונות) היה שווה 460 מיליון ין יפני. יפן היא שוק הייצוא הגדול ביותר של טונגה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מועצת השורא

מועצת השורא (בערבית: **مجلس الشورى**, בתעתיק מדויק: **מג'לס אלשורא**) היא מוסד מסורתי באסלאם שפעל בח'ליפות ותפקידו לייעץ להנהגה הפוליטית על פי עקרונות השורא , בדומה למועצה מייעצת שבסמכותה רק לייעץ (ובניגוד לגופי קבלת החלטות כגון דירקטוריון). כיום קיימים בעולם המוסלמי גופים רבים העושים שימוש בשם זה.

*
יחסי ישראל–מאלי

**יחסי ישראל–מאלי** הם יחסי החוץ שבין ישראל לבין מאלי. היחסים בין המדינות ידעו עליות ומורדות. נכון להיום לא מתקיימים יחסים דיפלומטיים בין ישראל למאלי.

עם פירוק הפדרציה של מאלי מספר חודשים לאחר הקמתה, קיבלה מאלי עצמאות. מנהיגה הראשון, מודיבו קייטה, ראה בקשר עם ישראל חיוני והתקיימו יחסים מלאים בין המדינות, כאשר ב-27 בספטמבר 1960 הודיעה מדינת ישראל כי היא מכירה במאלי כמדינה.

עוד בספטמבר 1958 משלחת מסודאן הצרפתית בראשות מודיבו קייטה כיושב ראש האספה החוקתית של הפדרציה של מאלי, ביקרה בישראל להזמנת שרת החוץ של ישראל, גולדה מאיר. הישגי הקיבוצים בהפרחת המדבר עשו רושם רב על המשלחת.בהמשך נעשו ניסיונות ישראליים לעזור בכמה נקודות באזורים מדבריים של צפון מאלי לפתח גידול פרי הדר ומנגו

כפי שצוטט במרירות ב-1965 על ידי הפעיל הלאומני הערבי המרוקאי מהדי בן ברקה, מודיבו קייטה התלהב והצהיר אז ש"ישראל הפכה למקום לעלייה לרגל עבור האפריקאים המחפשים השראה בבניית ארצותיהם. אכן ישראל היא הפכה לדוגמה חיה לצורה אנושית של בניית חברה חדשה"

אחרי הכרזת העצמאות מאלי כוננה יחסים דיפלומטיים עם ישראל. 
כעבור זמן, בלחץ מצרים, אלג'יריה ומדינות ערב אחרות, יחד עם גאנה וגינאה מאלי בהנהגתו אימצה עמדה יותר בקורתית כלפי ישראל (למשל בוועידת הסולידריות האפרו-ערבית בקזבלנקה שגינתה את ישראל כ"תומכת בקולוניאליזם").

עם השנים הלך היחס של קייטה לישראל והדרדר, בין היתר במסגרת התרחקות מצרפת, אשר ישראל הייתה בת ברית קרובה שלה, והתקרבות לנאצר, נשיא מצרים ואויבה של ישראל בתקופה זו. ב-1967 עזב שגריר את מעונו ולא הוסכם על ידי קייטה שיבוא מישהו במקומו. לאחר שהודח על ידי מוסא טראורה בשנת 1968 שופרו היחסים ואף מאיר שמיר מונה לשגריר הישראלי החדש במדינה. אך בשנת 1973 הודיעה מאלי על ניתוק הקשרים עם ישראל בעקבות מלחמת יום הכיפורים.

ב-4 ביוני 2017, בעת השתתפות ראש ממשלת ישראל בנימין נתניהו בפורום הקהילה הכלכלית של מדינות מערב אפריקה, נפגש איברהים בובאכר קייטה נשיא מאלי עם נתניהו. במסגרת הפגישה הסכימו המדינות על חימום היחסים.

בינואר 2019 דווח בישראל על מגעים לחידוש היחסים עם מאלי.

## לקריאה נוספת
* משה יגר, **ראשיתו של שירות החוץ 1948–1967**, הוצאת כרמל, 2021, עמ' 246–248.

## הערות שוליים

*
קטגוריה:יחסי אפריקה–ישראל לפי מדינה
יחסי אינדונזיה–שוודיה

**יחסי אינדונזיה–שוודיה** הם יחסי החוץ בין אינדונזיה לבין שוודיה. בשנים האחרונות שני העמים הראו נכונות לשיפור היחסים הדו-צדדיים, בין היתר בביקורים הדדיים. לאינדונזיה יש שגרירות בסטוקהולם המשויכת גם ללטביה, בעוד שלשוודיה יש שגרירות בג'קרטה המשויכת גם למזרח טימור.

## הסכמים
שתי המדינות חתמו על מזכר הבנות כדי לחזק שיתוף פעולה דו-צדדי בנושאי פיתוח עירוני בר-קיימא, מדע, חדשנות, מחקר, בריאות וסביבה. אינדונזיה מעוניינת ללמוד יותר מניסיון שוודיה בתחום השמירה על הסביבה, בין היתר באמצעות פיתוח מקורות אנרגיה מתחדשים.

## סחר והשקעות
שוודיה היא אחת משותפות הסחר החשובות של אינדונזיה באירופה, והסחר הבילטרלי עם אינדונזיה הוא הגבוה ביותר בין מדינות סקנדינביה. היקף הסחר בין אינדונזיה לשוודיה הגיעה ל-1.05 מיליארד דולר ב-2011 וגדל ל-1.46 מיליארד דולר בשנת 2012. בשנת 2011 ההשקעות השוודיות באינדונזיה עמדו סביב $916,000 ב-9 פרויקטים. ב-2012 הנתונים עלו ל-5.2 מיליון דולר ב-11 פרויקטים.

## קישורים חיצוניים

* השגרירות של הרפובליקה של אינדונזיה בסטוקהולם, שוודיה
* שגרירות שוודיה בג'קרטה, אינדונזיה

## הערות שוליים

קטגוריה:ערכים ללא קטגוריות פיזיות - יחסי חוץ
בת-שבע מטפסת

[ממוזער|[בנאית ישראלית שותה צוף פרחי צמח בת-שבע מטפסת]]

**בת-שבע מטפסת** (שם מדעי: *Hoya Carnosa*), הקרויה גם צמח השעווה או צמח החרסינה, היא מטפס אֵפִּיפִיט קטן או ליתופיט **(**צמח הגדל בסביבה של סלעים) ממשפחת ההרדופיים. בעבר מין סוג שויך למשפחת האסקלפיים אשר בוטלה ואוחדה עם משפחת ההרדופיים. מוצא הצמח הוא דרום-מרכז סין, דרום-מזרח סין, היינאן, יפן, לאוס, ננסי-שוטו וטייוואן. שם הסוג *[[Hoya]]*, נקרא על שם תומאס הוי (Thomas Hoy ), מגדל אנגלי שחי בסוף המאה ה-18.

הצמח פופולרי לגידול בבית משום המראה השעווני של הפרחים וריחם הנעים.

## מאפייני הצמח
בת-שבע מטפסת היא צמח מטפס ונכרך או משתרג באמצעות שורשיו.

מערכת השורשים קטנה.

הענפים גמישים ונכרכים ומכילים מיץ חלבי.

העלים נגדיים, עבים, דמויי ביצה או מוארכים, מחודדים בקודקודם, מבריקים וכהים. אורכם 5 עד 10 ס"מ ורוחבם 3 עד 5 ס"מ, בשונה מבת שבע יפה (.hoya bella Hook) שאורך עליה 2 עד 2.5 ס"מ ורוחבם 2 עד 3 ס"מ.

הפטוטרות קצרות, הלוואים חסרים.

התפרחות חיקיות, כלומר, הפרחים ערוכים בקבוצות היוצאות מחיקי העלים, והם ריחניים, לבנים ובמרכזם כתם ורוד; קוטרם 10 עד 10 מ"מ. הפרחים והתפרחת דומים לאלה של בת שבע יפה, אך גדולים מעט.

הפרחים דו-מיניים, בעלי שחלה עילית ומאחי כותרת. הפרח דומה לכוכב ובמרכזו ישנה כותרת ריחנית דו-גונית.

הגביע בעל 5 אונות.

כותרת הפרח מאוחת עלים, גלגלית, בשרנית, ומחולקת ל-5 אונות מפושקות או מופשלות לאחור. הכותרת מצופה דונג וצבעה לבן אחיד.

בפנים הכותרת ישנה כותרת משנית המכונה עטרה. העטרה בעלת 5 קשקשים בשרניים הקבועים על צינור הכותרת ומפושקים בדמות כוכב.

זירי האבקנים, שמספרם 5, מאוחים לצינור קצר וקבועים בסמוך לבסיס הכותרת. המאבקים מכונסים מעל הצלקת והדוקים אליה, והם מסתיימים ביותרות קרומיות.

המצעית מחוסרת דיסקוס.

השחלה עילית ובעלת שני עלי השחלה מפורדים, שכל אחד מהם בעל מגורה אחת וביציות רבות.

עמוד השחלה מאוחה ומסתיים בצלקת דמוית לוחית.

הפרי מורכב משתי מפוחיות רב-זרעיות מחודדות וקירחות.

הזרעים בעלי ציצית שערות.

הפרח מפריש טיפות צוף שכמותן תלויה בטמפרטורה, הצוף מושך חרקים וצופיות. בת-שבע מטפסת אוהבת לחות ורגישה לקור ולעודף מים. היא עשיה להגיע לגובה של 8–10 מטר הטמפרטורה האידיאלית עבורה היא 16–19 מעלות בלילה וכ-22 מעלות ביום. הצמח מתרבה בקיץ על ידי ייחורים הכוללים זוג עלים, מפרק וקטע ענף לידם.

### תהליך פריחת הצמח
פריחת הצמח היא פריחה מיוחדת, לפני הפריחה שבה נפתחים העלים נראה כמו כתם שעווה בצבע בורדו, שהולך מתבהר וגדל, לאחר מכן הוא נפתח למשטח מעוגל המכיל מספר ניצנים שהולכים ונפתחים לכ־20 כוכבים שעירים בקטיפה, ורודים קטנים, שלכל אחד מהם כוכב קטן נוסף במרכזו, עם מרכז צהוב.

## בת-שבע כצמח נוי בישראל
בת-שבע היא צמח חצי צל וצל מלא, עמיד בקרה, בשרב ובגיר; רגיש למליחות. הוא מתאים לגידול בעמק בשפלה בבקעה ובנגב על קרקע קלה ומנוקזת. הריבוי באמצעות ייחורים בחורף ובאביב.

בת-שבע הוא צמח מטפס אשר כשמתחילים להשריש אותו מענף צעיר הוא מוציא מקום לפרח ופורח. לאחר מכן בכל שנה הוא פורח באותו מקום לפחות פעם בשנה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1810
קטגוריה:טקסונים שתוארו בידי רוברט בראון
קטגוריה:אסקלפיים
קטגוריה:צמחי נוי
כבידה עצמית

**כבידה עצמית** הוא הכוח הכבידתי המופעל על גוף, שמונע ממנו להתפרק ושומר עליו כגוף שלם.

בכל גוף בטבע הנמצא בשיווי משקל יציב קיים איזון בין הכוחות שפועלים עליו, כלומר קיים סכום הכוחות עליו הוא אפס.

סוג אחד של כוחות הוא כוחות המשיכה בין החלקיקים שמרכיבים את הגוף, כוחות אלו נקראים כוחות משיכה עצמית.

הסכום של כוחות המשיכה העצמית יוצר לחץ פנימה (אל מרכז הגוף), שמנסה לגרום לגוף לקרוס לתוך עצמו.

בגופים קטנים כוחות המשיכה העצמית אינם משפיעים על צורת הגוף מכיוון שהם זניחים יחסית לכוחות האחרים הפועלים בין האטומים והמולקולות בחומר.

## השפעות

כבידה עצמית יכולה להפוך גוף לספירה בתלות בסוג החומר ממנו עשוי הגוף. האפשרויות לשינוי צורה מתקיימות בגופים העשויים מחומרים שכוח כבידה חלש נדרש כדי לדחוף אותם לצורה כדורית. בגופים העשויים מחומרים צפופים שהופכים לבעלי צורה כדורית ברדיוס קטן יותר, בדרך כלל השינוי בצורת הגוף לספירה נוצר בגופים העשויים מחומרים צפופים.

## קריסה כבידתית
ממוזער|מצב של שיווי משקל.
קריסה כבידתית היא תהליך בו גרם שמיים בעל מסה גדולה מתכווץ, תחת השפעת הכבידה של עצמו. 
 
בכל גוף יציב, כוחות הכבידה מאוזנים על ידי הלחץ הפנימי של הגוף. הלחץ הפועל בכיוון המנוגד לכבידה, שפועלת לכיוון מרכז המסה של הגוף. 

כך נוצר מצב של שיווי משקל, שבו הכוחות השואפים לכווץ את הגוף שווים בגודלם ומנוגדים בכיוונים לכוחות הפנימיים. 

כאשר כוחות הכבידה הפועלים אל תוך מרכז הגוף גדולים מסך הכוחות הפנימיים הפועלים החוצה מהגוף, הגוף אינו בשיווי משקל והוא ילך ויתכווץ עד להשגת שיווי משקל.

מכיוון שכוח הכבידה הוא הכוח החלש מבין כוחות היסוד, קריסה כבידתית יכולה להתרחש אך ורק בגופים מאוד מסיבים.

### חור שחור

בשלביו האחרונים של כוכב מסיבי, קריסה כבידתית יכולה להפוך את הכוכב לחור שחור.

## מקורות מידע
* בשער ברשת
* wikipedia
* cosmos
* stellar structure
* space answer

## ראו גם
* כבידה
* קריסה כבידתית
* חור שחור
* כוכבים מסיביים- ענק (כוכב)

2017 06
קטגוריה:כבידה
קטגוריה:אסטרופיזיקה
יחסי אזרבייג'ן–שוודיה

**יחסי אזרבייג'ן–שוודיה** הם היחסים הדיפלומטיים שבין אזרבייג'ן לבין שוודיה. לאזרבייג'ן יש שגרירות בסטוקהולם, ולשוודיה יש שגרירות בבאקו. שגרירות שוודיה נפתחה במרץ 2014. עד פתיחתה, הייתה לשוודיה קונסוליית כבוד בבאקו, אשר נסגרה עם פתיחת השגרירות.

היחסים בין המדינות מושפעים בין היתר מכך שאזרים רבים חיים בשוודיה. ע"פ הלשכה המרכזית לסטטיסטיקה של שוודיה, נכון ל-2016 חיים בשוודיה 3,132 אזרים.

## הערות שוליים

מרכז|ממוזער|363x363 פיקסלים|שגרירות אזרבייג'ן בסטוקהולם

קטגוריה:ערכים ללא קטגוריות פיזיות - יחסי חוץ
איליה ורדץ

**איליה ורדץ** (ברומנית: **Ilie Verdeț**; 10 במאי 1925 - 20 במרץ 2001) היה פוליטיקאי בכיר ברומניה הקומוניסטית שמילא תפקידי שרים והיה אפילו ראש ממשלת רומניה. אחרי המהפכה הרומנית (1989) ייסד את המפלגה הסוציאליסטית של העבודה, שנחשבה ממשיכה של המפלגה הקומוניסטית הרומנית.

ורדץ נולד במשפחת כורים באזור בקאו. בגיל 12 נאלץ לעזוב את בית הספר להתגייס לעזור בפרנסת המשפחה, כי אביו חלה. הוא עבד כנער במכרה והתקדם בהדרגה בכל הדרגות של עבודת המכרה. ב-1945 הצטרף למפלגה הקומוניסטית הרומנית וב-1948, עם עליית הקומוניסטים לשלטון, התמנה למנהל המכרה. ורדץ היה פעיל מאוד במפלגה ובאיגודים המקצועים.

ורדץ התקדם בהדרגה גם בהיררכיה המפלגתית, ב-1955 היה לחבר ממלא מקום בוועד הפועל של המפלגה וב-1960 כבר היה חבר מלא. במרץ 1965 נבחר להיות מזכיר הוועד המרכזי של המפלגה וביולי היה לסגן ראש ממשלת רומניה. ב-1967 קודם להיות סגן ראשון לראש הממשלה. ב-1977, בשליחותו של ניקולאה צ'אושסקו, ניסה ללא הצלחה להרגיע את שביתת הכורים בעמק הז'יו (1977). במרץ 1979 התמנה לתפקיד ראש ממשלת רומניה. ב-1982, לאחר מספר חילוקי דעות עם צ'אושסקו, התפטר מתפקידו ועבר להיות סגן נשיא מועצת המדינה. ב-1982 שב לתפקיד מזכיר הוועד המרכזי של המפלגה וב-1985 התמנה לתפקיד שר המכרות, תפקיד שהחזיק בו עד 1986.

ב=22 בדצמבר 1989, בעת המהפכה הרומנית, לאחר הימלטות בני הזוג צ'אושסקו במסוק, הכריז ורדץ על התפטרות הממשלה והרכבת ממשלה חלופית בראשותו. זה החזיק מעמד רק עשרים דקות, כי ההמון התנגד לממשלה מורכבת מקומוניסטים.

ב-16 בנובמבר 1990 הקים ורדץ מפלגה בשם "המפלגה הסוציאליסטית של העבודה" שתכנן לשמר את הערכים הסוציאליסטיים. המפלגה השתתפה בבחירות של 1992 וקיבלה כשלושה אחוזים מהקולות. בבחירות 1996 המפלגה ירדה לשני אחוזים ואיבדה את הייצוג בפרלמנט הרומני. ורדץ פרש ממפלגתו ביוני 2000 וב-2001 מת מאוטם שריר הלב.

ב-1947 נשא לאישה את רגינה גראומן ולזוג נולדו שתי בנות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:רומניה הקומוניסטית: אישים
קטגוריה:ראשי ממשלת רומניה
קטגוריה:סגני ראשי ממשלות
קטגוריה:בוגרי האקדמיה ללימודי כלכלה של בוקרשט
קטגוריה:רומנים שנולדו ב-1925
קטגוריה:נפטרים ב-2001